voirs capellen gelevert zijn deeerlemente hier nae bescreve te wete
eene silven vgulden kelck metter patene een silven lepelken mette
budele een corperael mett gaerden een misboec twee cossuyffelen
met huen toebehoirten een cappe eene sonter twee paer laken
totte outaie een dwele een graduwael ii tynne kandelers twee
tynne appulle een copen wyeroecvat een copen hantvat een hulte
busse voir dbroet een copen wijwater vat een schelleke ii gardijne
totte outae een outdecxsel totte outae een dootcleet een cleet
tot sinte janne aldaer en ontcleet voir tcrute aldair vii
oude clede ome de veelden aldaer inde vasten mede te bedecken
ii clocke met huen zeelen eene lessene een scrijne ome de
oerlementen daer inne te sluyten mette slotele It een gelisen
lampe een hulten lanterne een pype voir theylich sacrament
ende een hulten pesche soe es vorwerde dat hij dat alsoe
tsijne afscheiden over leven sal Item es vorwerde dat de
voirs wyn den voirs tmijn duende jairlijcx ix maenden
lanck drie dage de weke geve sal voir de poerte des
voirs hoofs van chantrain de almoesen de armepsoene die
alsdan aldaer comen sullen alsoe dat van uuts gewoenlijc es
zij
geweest op cost des sonder afslach des voirs es en hier voe
sal de voirs wynne jairlijcx hebben de grote thiende van
hupain soe verre die toebehoirt den hove van chantrain
e
linen dat de
It sal den voirs wynne vande voirs coerne voir sijne cabaiert
jairlijcx afcorten een mudde corens It is vorwerde dat de
voirs wyn den voirs tmijn duende de voirs lande wel en
loflijc wynne ende werve sal gelijc ande goede wynne en
pluegers bove en bened doen sullen op hue getige voren
ende die wael besayen met goede claren sade te weten
met wynt en somcoren It sal de voirs wyn ten afscheiden
van sijne voirs tmine laten den aert vand voirs wynnen
lande besayt op sijn getidege voren met wyntcoren dwelc